Delfi teeb eksperimenti, kus üliõpilane Kärt Kelder ja poliitik Heimar Lenk püüavad hakkama saada toimetulekutoetuse miinimummääraga ehk 1000.- kuus. Ühest küljest täiesti tänuväärne ettevõtmine. Näiteks saab nii mõnigi inimene nippe, kuidas toidu pealt kokku hoida või kavalamalt majandada. Aga niipalju kui ma sirvinud olen katsealuste päevikuid, tiirlebki kõik laias laastus toidu ümber. Aga toit pole paraku ainus, mille peale inimene raha kulutab. Juba elamispind ja sellega kaasnevad kommunaalkulud ületavad tuhande krooni piiri. Tõenäoliselt ka siis kui elamispind on isiklik. Siiski tuleb tasuda elektri, kütte, Interneti jms eest. Paraku mõlema eluala esindajal on neid eelpool mainitud hüvesid vaja kasutada ja tarbida oma igapäeva (õppe)töös.